Hunter Killer

Hunter Killer er en amerikansk actionfilm fra 2018, med Donovan Marsh som regissør. Manus ble skrevet av Arne Schmidt og Jamie Moss, og var basert på romanen Firing Point fra 2012 skrevet av Don Keith og George Wallace. Hovedrollene spilles av blant andre Gerard Butler, Gary Oldman og Michael Nyqvist. Filmen ble publisert i USA den 26. oktober 2018 av Summit Entertainment.


== Sammendrag ==
Den amerikanske ubåten USS Tampa Bay forsvinner i Arktis, når den skygger den russiske ubåten i Konek i Akula-klassen. Admiral John Fisk sender ubåten USS Arkansas, under kommando av Joe Glass (spilt av Gerard Butler) for å undersøke hva som kan ha skjedd. Samtidig blir et Navy SEAL-team under kommando av løytnant Bill Beaman (spilt av Toby Stephens) sendt inn for å diskre observere en russisk marinebase. Men oppdraget deres blir raskt mer komplisert når Navy Seal Martinelli (spilt av Zane Holtz) blir skadd. Når de endelig kommer frem til den russiske militærbasen, blir de vitne til at Russlands forsvarsminister, admiral Dmitriy Durov (spilt av Mikhail Gorevoy) gjennomfører et statskupp. Durov tar Russlands president Nikolai Zakarin (spilt av Alexander Dyachenko) til fange, og de innser at Durov har til hensikt å utløse en krig. Russerne oppdager nesten Seal-teamet befinner seg, men de kommer seg så vidt unna.
I mellomtiden oppdager ubåten USS Arkansas den ødelagte USS Tampa Bay. De finner også den forliste russiske ubåten Konek skadet på en måte som antyder intern sabotasje i stedet for ytre angrep. USS Arkansas blir angrepet av en annen russisk ubåt, Volkov, men Glass er i stand til å ødelegge den russiske ubåten. De redder også flere russiske overlevende fra Konek, inkludert kaptein Sergei Andropov. Amerikanske myndigheter får vite om statskuppet i Russland. Admiral Charles Donnegan (spilt av Gary Oldman) anbefaler å forberede seg på en mulig verdenskrig. Mannskapet på USS Arkansas slår seg sammen med en gruppe Navy Seals for å infiltrere den russiske basen, og de lykkes med å få tak i president Zakarin. Men de mister to lag-kamerater, Devin Hall og Matt Johnstone, i prosessen. Både opprørere og amerikanerne forbereder seg deretter på en omfattende konflikt.


== Rolleliste ==
Gerard Butler som kommandør Joe Glass. Kommandant for USS Arkansas
Gary Oldman som admiral Charles Donnegan. Chairman of the Joint Chiefs of Staff
Common som admiral John Fisk
Michael Nyqvist som kaptein Sergei Andropov.
Linda Cardellini som Jayne Norquist. Analytiker for National Security Agency
Ryan McPartlin som Matt Johnstone. U.S. Navy SEAL
Carter MacIntyre som løytnant Brian Edwards ved USS Arkansas
Zane Holtz som Paul Martinelli. U.S. Navy SEAL
Taylor John Smith som sonar-operatør ved USS Arkansas.
Michael Trucco som Devin Hall. U.S. Navy SEAL
Mikhail Gorevoy som admiral Dmitriy Durov. Russlands forsvarsminister
Alexander Diachenko som Nikolai Zakarin. Russlands president
Igor Jijikine som løytnant Tretiak
Yuri Kolokolnikov som agent Oleg fra den russiske sikkerhetstjenesten.
Ilia Volok som kaptein Vlade Sutrev. Kommanderende offiser på den russiske ubåten Yevchenko
Caroline Goodall som Ilene Dover. USAs president
Toby Stephens som løytnant Bill Beaman. U.S. Navy SEAL


== Referanser ==


== Eksterne lenker ==
(en) Hunter Killer på Internet Movie Database 
(sv) Hunter Killer i Svensk Filmdatabas 
(da) Hunter Killer i Danmark Nationale Filminstitut 
(fr) Hunter Killer på Allociné 
(nl) Hunter Killer på MovieMeter 
(en) Hunter Killer på AllMovie 
(en) Hunter Killer på Turner Classic Movies 
(en) Hunter Killer på Rotten Tomatoes 
(en) Hunter Killer på Metacritic 
(en) Hunter Killer på Box Office Mojo